open-index/open-wikipedia-markdown huggingface dataset:
Frank Johnston

**Francis Hans (Frank) Johnston** også kalt **Franz Johnston** (navneskifte i 1927) (1888–1949), var en kanadisk maler som var medlem av kunstnergruppen Group of Seven.

Han var utdannet i Toronto og Pennsylvania Academy of Fine Arts, der han var ferdig 1912.  Han arbeidet deretter som formgiver og illustratør, og fikk jobb ved Royal Air Force Aerial Gunnery School i Beamsville, Ontario i 1918 som dokumentator for Canadian War Memorials.

Selv om han var med på turer til Algoma med gruppemedlemmer allerede i 1918 og 1919, og deltok med flest bilder på startutstillingen i 1920, dro han allerede i 1921 til Winnipeg for å bli leder ved kunstskolen der.

Han var forøvrig den eneste i gruppen som benyttet tempera som malemedium. Dette hadde virkning på stilen hans, som var mere på den dekorative siden enn kollegenes. Han ble gjennom karrieren mere og mere opptatt av lysets innvirkning på reflekser i vann og snø. Han malte over 250 bilder i løpet av livet, og fikk solgt de fleste, noe som var sjelden for kanadiske kunstnere på den tid.

Han tok forøvrig avstand fra gruppen noe senere.

## Kilder
* «Terre Sauvage» - utstillingskatalog, Lillehammer kunstmuseum år 2000 ISBN 0-88884-705-X

## Referanser


## Eksterne lenker
*
Nikolaiviertel

**Nikolaiviertel** (norsk: *Nikolaikvarteret*) ligger i ortsteilen Mitte i Berlin, ved Sprees høyre bredd. Det er det eldste boligområde i Berlin. Et sentralt byggverk i området er Nikolaikirche.

## Historie

Nikolaikirche var ferdig ca 1200. Området forøvrig utviklet seg omkring to kjerneområder. Berlin som var det største, oppsto øst for Spree, mens det mindre Cölln fantes på den vestlige bredden. Begge byene fikk byrettigheter i 1230 og var forbundet med hverandre ved gaten Mühlendamm. Opplysningene om byene er få og viktig materiale gikk sannsynligvis tapt i bybrannen i 1380.

Begge byene ble 20. mars 1307 slått sammen til dobbeltbyen Berlin-Cölln. I 1486 gjorde kurfyrst Johann Cicero byen til sin residensby. Stedet var på det tidspunkt gjort til et betydningsfullt handelssted og som på 1300-tallet hadde sluttet seg til Hansaforbundet.

Nikolaikirche ble vesentlig ombygget i 1264 og omgjort til en gotisk hallkirke. Den assymetriske utforming med ett smalt tårn ble imidlertid beholdt til slutten av 1800-tallet. I 1870-årene ble det bygget et nygotisk dobbelttårn på kirken. Mens Berlin forøvrig utviklet seg med stadig nye sentra, var det lite som endret seg i Nikolaiviertel. Her bodde hovedsakelig håndverkere i trange og krokete gateløp.

I 1938 ble kirken avvigslet. Den andre verdenskrigen og gatekampene i kampen om Berlin medførte at bydelen ble fullstendig ødelagt. I DDR-tiden var området ikke prioritert inntil 1980-tallet. Da ble området totalrenovert med sikte på byens 750-årsjubileum i 1987. Flere kvartaler ble gjenoppbygget og rekonstruert. Nikolaiviertel er idag et populært restaurantområde.

## Severdigheter
Nikolaikirche med sine to tårn og spir er bydelens vartegn. I tillegg finnes rokokkobygningen Ephraim-Palais, kalt *Berlins vakreste hjørne*, og Knoblauch-huset, rekonstruert senbarokk.

## Bildegalleri

Fil:Johann Heinrich Hintze - Berlin, Nikolaikirche von Westen.jpg|Johann Heinrich Hintze: *Nikolaikirche* (1827), da med bare ett spir.
Fil:Nikolaikirche Berlin April 2007.jpg|Nikolaikirken i 2007


## Referanser


## Eksterne lenker
*
The Lucky One

***The Lucky One*** er en amerikansk romantisk dramafilm fra 2012. Filmen er regissert av Scott Hicks og har Zac Efron og Taylor Schilling i hovedrollene. Manus er skrevet av Will Fetters, basert på romanen *[[Fotografiet]]* (2008) av Nicholas Sparks. 

## Handling
Soldaten Logan Thibault (Zac Efron) overlever i felten, mens han ser vennene sine dø som fluer rundt ham. Dette gir han et bilde han tilfeldigvis fant av en ung ukjent kvinne æren for. Når han returnerer hjem bestemmer han seg for å oppsøke denne kvinnen for å takke henne. Han finner ut at hennes navn er Beth Clayton (Taylor Schilling), og at hun bor i en ørliten bygd i Louisiana. Han spaserer dit fra Colorado sammen med sin trofaste schæferhund og får jobb på hundekennelen Beth og bestemoren Ellie (Blythe Danner) driver.

Logan får etter hvert dype følelser for henne og hennes åtte år gamle sønn Ben (Riley Thomas Stewart). Men han sliter med å fortelle henne sannheten om hvorfor han kom til Louisiana i det hele tatt. I bakgrunnen lurer også Beths sjalu og svært usympatiske eks-mann, Keith (Jay R. Ferguson).

## Medvirkende
* Zac Efron som Logan
* Taylor Schilling som Beth
* Blythe Danner som Ellie
* Jay R. Ferguson som Keith
* Riley Thomas Stewart som Ben
* Adam LeFevre som Judge Clayton
* Robert Hayes som Victor
* Courtney J. Clark som Logans søster
* Joe Chrest som Deputy Moore
* Russell Durham Comegys som Roger Lyle

## Trivia
* Abbie Cornish og Katie Cassidy gjorde audition for rollen som Beth.
* Daniel Radcliffe ble vurdert for å spille Logan.

## Eksterne lenker
* 
*
Grønlitunnelen

**Grønlitunnelen** er en 491 meter lang veitunnel i Oslo. Tunnelen går mellom Grønlia i sør og Gamlebyen ved Mosseveien i nord. Den har ett løp med to kjørefelt.
Tunnelen forbinder rundkjøringen i Grønlia hvor man kan kjøre av eller på Operatunnelen med rundkjøringene i Ekebergskråningen hvor man kan kjøre av og på Ring 1, og ble bygget i forbindelse med det nye veisystemet i Bjørvika.

## Referanser
Kai Zhong

**Kai Zhong** (født 5. oktober 1987) er en kinesisk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

## Karriere
Ved Paralympiske sommerleker 2012 i London fikk han én sølvmedalje; i lagkonkurransen fikk Kina sølv i klassen BC1-2, etter tap 10-5 mot Thailand i finalen. Individuelt kom han på 4.-plass i klassen BC2. Han tapte 1-7 for Maciel Sousa Santos i semifinalen, og tapte 1-5 for So-Yeong Jeong i bronsefinalen. 

## Referanser


## Eksterne lenker
* Profil hos IPC 
* London 2012 - Kai Zhong
* London 2012 - Athletics - Boccia (resultater PL 2012)
Meg

**Meg** eller **MEG** kan referere til:

* Pronomen, 1. person, objekt
** Ego (psykologi)
* Megan, navn
* Mega, SI-prefiks som representerer en million, noen ganger uformelt forkortet «meg»
* Glykol, forkortet MEG (monoetylenglykol)

;Personer
* Meg Cabot, forfatter fra USA
* Meg Ryan, skuespiller fra USA
* Meg Tilly, skuespiller fra USA
* Meg White, musiker fra USA
* Megan Griffin, fiktiv figur fra animasjonsserien Family Guy
Rethera

* se systematisk inndeling

***Rethera*** er en slekt av sommerfugler som hører til familien svermere (Sphingidae).

## Utseende
Middelsstore (vingespenn 40-80 millimeter), grønnlig-grå svermere.
Den mest utbredt arten, *R. komarovi*, er en middelsstor, grønn-grå svermer. Hodet, thorax og bakkroppen har striper av hvite hår. Forvingen har et sølvaktig tverrbånd i midten og lysere (perlegrå) kanter. Bakvingen er gulgrå med mørk bakkant.
De andre artene er ikke like kontrastrikt tegnede.

## Levevis
Larvene lever på planter i maurefamilien, kanskje også i vortemelkfamilien.

## Utbredelse
Tre av artene lever i Afghanistan og Iran. *[[Rethera komarovi]]* er videre utbredt og går vestover til det europeiske middelhavsområdet.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Rethera*  Rothschild & Jordan, 1903
***************** *[[Rethera afghanistana]]* Daniel, 1958
***************** *[[Rethera amseli]]* Daniel, 1958
***************** *[[Rethera brandti]]* O. Bang-Haas, 1937
***************** *[[Rethera komarovi]]* (Christoph, 1885)

## Kilder
* Markku Savela's Lepidoptera and some other life forms: Sjekkliste over artene. Hentet 23.10. 2012.
* Sphingidae of the Eastern Palaearctic - *Rethera komarovi* http://tpittaway.tripod.com/sphinx/r_kom.htm

## Eksterne lenker
* 
* Bilder av artene
Espen Eriksen

:*For NRK-programleder og journalist i *VG* og *Aftenposten*, se [[Espen Eriksen (1932–1998)]]

*'Espen Eriksen*' (født 1974) er en norsk jazzpianist og jazzjournalist, opprinnelig fra [[Haugesund]]. 

Han er utdannet musiker og har også jobbet som journalist i *Haugesunds Avis*. Fra 2004 har han vært jazzjournalist for NRK og ledet blant andre *Jazzbasillen* på [[NRK Radio]]. Ved [[Sildajazz]] 2006 ledet han en trio med [[Ole Marius Sandberg]] på bass og Harald Levang på tromme, de fikk spille med [[Bendik Hofseth]] på saksofon. Denne trioen var med da [[Christina Bjordal]], også fra Haugesund, ga ut sin andre plate for [[Universal Music]]; på den var Eriksen både musiker, komponist og arrangør.

Siden 2007 har han opptrådt med sin egen Espen Eriksen Trio. Den består av Lars Tormod Jenset på bass og [[Andreas Bye]] på trommer. Eriksen har vært kirkeorganist og utga i 2010 julemusikk i et samarbeid med trompetisten Gunnar Halle (født 1973).

== Diskografi ==
;Espen Eriksen trio:
* 2010: *You Had Me At Goodbye* ([[Rune Grammofon]])
* 2012: *What Took You So Long* (Rune Grammofon)
* 2015: *Never Ending January* (Rune Grammofon)
* 2018: *Perfectly Unhappy*, med Andy Sheppard (Rune Grammofon)
* 2020: *End Of Summer* (Rune Grammofon)
* 2022: *In The Mountains*, med Andy Sheppard (Rune Grammofon)
* 2023: *As Good As It Gets*, med Andy Sheppard (Rune Grammofon)

;Andre utgivelser:
* 2010: *Meditations on Christmas'', med Gunnar Halle (Grappa Musikkforlag)

## Referanser


## Eksterne lenker
* 
*
Zheng Yuansen

**Zheng Yuansen** (født 17. juli 1989 i Guangzhou) er en kinesisk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. Han begynte å spille boccia i 2008.

## Karriere
Han fikk gull individuelt ved Asian Para Games 2010, der han slo Kim Sung-Kyu 8-1 i finalen.

Ved Paralympiske sommerleker 2012 i London fikk han én sølvmedalje; han fikk sølv individuelt i klassen BC4. Han slo Stephen McGuire 12-0 i semifinalen, men tapte for Dirceu Pinto i finalen, på tie-break etter at stillingen var 3-3 etter fire runder i finalen. 

## Referanser


## Eksterne lenker
* Profil hos IPC 
* London 2012 - Yuansen Zheng
* London 2012 - Athletics - Boccia (resultater PL 2012)
L.A. Confidentiel

***L.A. Confidentiel: Les secrets de Lance Armstrong*** (*L. A. konfidensiell: Lance Armstrongs hemmeligheter*) er en bok av journalistene Pierre Ballester og David Walsh fra 2004. I boka står det at Lance Armstrong dopet seg for å oppnå bedre sportslige resultater som proffsyklist. Boka er bare blitt utgitt på fransk. En tidligere massør for sykkellaget US Postal, Emma O'Reilly, sier i boka at hun utførte hemmelige ærender som hun mener dreide seg om å hente og levere dopingmidler. Flere av hendelsene og anklagene beskrevet i boka er siden blitt brukt i USADAs rapport om sykkellaget til US Postal Service.

## Referanser
Ingrid Merete Ødegård

**Ingrid Merete Ødegård** (født 23. mars 1962) er utdannet landskapsarkitekt i 1990. Hun er ansatt som førsteamanuensis i landskapsarkitektur ved Institutt for Landskapsarkitektur på Ås. Hennes fagområder er design, detaljformgiving, universell utforming og regn- og overvannshåndtering. 

Ødegård er leder av Programråd for landskapsarkitekturutdanningen.

## Referanser


## Eksterne lenker
*
Espen Eriksen (1932–1998)

**Espen Eriksen** (1932–1998) var en norsk kulturjournalist og programleder i NRK Radio. 

Eriksen kom fra Bergen og var sønn av Johan H. Eriksen som var redaktør i Morgenavisen. Her startet han sitt journalistvirke og for lokalradioen spilte han plater. Eriksen studerte ved Journalistakademiet. 

I 1957 gikk han over til VG der han også var i 1991 da han pensjonerte seg. Hans første virke i VG var ansvaret for avisens platebarometer, som var landets første i sitt slag. Fra 1964 til 1987 ledet han det månedlige radioprogrammet ''Rundt og Rundt'' på NRK der han i en og en halv time snurret ny popmusikk utgitt på LP, slik dem gjorde i Radio Luxembourg. Han satt i juryen for Spellemannprisen 1973. Eriksen ledet fra 1970 det nye Lørdags-VG, men meldte i 1974 overgang til Aftenposten der han fikk ansvaret for A-magasinet. Etter overgangen tilbake til VG i 1979 bygde Eriksen opp den såkalte rampelysredaksjonen for kjendisstoff. Han ble etterhvert også avisens korrespondent i London og gikk mer over til å skrive om reiseliv. Han var også første formann i Norske Reiselivsjournalisters Forening.

## Referanser
Ola Bettum

**Ola Asbjørn Bettum** (1952–2025) var professor i landskapsarkitektur ved Norges miljø- og biovitenskapelige universitet (NMBU). 

Bettum var utdannet landskapsarkitekt fra Norges landbrukshøgskole (NLH) i 1978 med tilleggsstudier fra Arkitektur- og designhøgskolen i Oslo (AHO). Han var ansatt ved Institutt for landskapsplanlegging ved NMBU på Ås fra midten av 1980-tallet, som professor fra 1998, til han pensjonerte seg i 2019. Tidligere var han ansatt hos landskapsarkitektene Aasen Lønrusten og Gulbrandsen, i Miljøverndepartementet og var engasjert i den europeiske bymiljøkampanjens norske sekretariat. Han var også sekretariatsleder for styringsgruppen for Akerselva Miljøpark fra 1987 med ansvar for forvaltningsstrategier for kulturminnene langs elva og for å ferdigstille en sammenhengende elvepark langs Akerselva. Han var også mangeårig konsulent i Statens vegvesen knyttet til en rekke miljøgate- og bylivsprosjekter. Et av de mest benyttede av Bettums prosjekter er Karl Johans gate fra Egertorget til Oslo sentralstasjon der han i 1996 ferdigstilte skisseprosjekt for den utforming gågaten har i dag. Bettum drev også eget landskapsarkitekt- og byformingskontor, *In´By*, i over 30 år, fra 1987.

Bettum var en av landets fremste landskapsarkitekturkritkere og satt i en rekke konkurransejuryer. Han har også  publisert en rekke artikler og debattinnlegg i norske tidsskrifter og bøker, særlig i arkitekturtidsskriftet *Byggekunst* der han i ti år var redaktør for landskapsstoffet.

## Referanser


## Eksterne lenker
* 
* 
*
Ampelophaga

* se systematisk inndeling

***Ampelophaga*** er en slekt av sommerfugler som hører til familien svermere (Sphingidae).

## Utseende
Store (vingespenn 80-100 millimeter), brune svermere. Forvingenes ytterkant er nesten rett, ganske svakt innbuktet bak spissen. Forvingene er lyst brune med litt mørkere tverrbånd. Bakvingen er ensfarget brune. Kroppen har gjerne striper av hvite hår.
Larvene er grønne eller brunlige, med et kraftig horn på bakerste kroppsledd, dette er først langt og bakoverrettet, senere mer oppstående, krumt og kortere.

## Levevis
Diise artene lever mest i litt høyereliggende områder, både i skog og mer åpne habitater. Larvene lever mest på planter i vinfamilien (Vitaceae). De voksne sommerfuglene flyr om natten.

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Ampelophaga* Bremer & Grey, 1853
***************** *[[Ampelophaga dolichoides]]* - (R. Felder, 1874)
***************** *[[Ampelophaga khasiana]]* - Rothschild, 1895
***************** *[[Ampelophaga nikolae]]* - Haxaire & Melichar, 2007
***************** *[[Ampelophaga rubiginosa]]* - Bremer & Grey, 1853
***************** *[[Ampelophaga thomasi]]* - Cadiou & Kitching, 1998

## Kilder
* Markku Savela's Lepidoptera and some other life forms: Sjekkliste over artene. Hentet 23.10. 2012.
* Sphingidae of the Eastern Palaearctic - *Ampelophaga rubiginosa* http://tpittaway.tripod.com/china/a_rub.htm

## Eksterne lenker
*
Madoryx

* se systematisk inndeling

***Madoryx*** er en slekt av svermere.

## Utseende
Middelsstore til store (vingespenn 65-120 millimeter), brune eller gråbrune svermere. Forvingens ytterkant er kraftig innbuktet bak spissen slik at vingen får en markert krok i spissen. Vingen har flere streker inkludert en buet tverrlinje rundt to tredjedeler ut i vingen, og én eller to små, sølvfargede flekker midt i vingen. Larven har falske øyeflekker på det fjerde kroppsleddet.

## Levevis
Larvene er funnet på planter i familien Bignoniaceae og kanskje også Onagraceae.

## Utbredelse
Slekten er utbredt i Amerika, fra Florida i nord til Brasil i sør, også på Cuba.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini 
******** Slekten *Madoryx* Boisduval, 1875
********* *[[Madoryx bubastus]]* (Cramer, 1777)
********* *[[Madoryx oiclus]]* (Cramer, 1779)
********* *[[Madoryx plutonius]]* (Hübner, 1819)
********* *[[Madoryx pseudothyreus]]* (Grote, 1865)


Madoryx bubastus MHNT CUT 2010 0 37 Mariposoula male.jpg|*[[Madoryx bubastus]]*  
Madoryx oiclus MHNT CUT 2010 0 37 Santa Caterina Brasil male.jpg| *Madoryx oiclus*  
Madoryx plutonius plutonius MHNT CUT 2010 0 161 El Dorado Venezuela male.jpg|*[[Madoryx plutonius]]*  
Madoryx pseudothyreus MHNT CUT 2010 0 37 Sanibel island Florida male.jpg|*[[Madoryx pseudothyreus]]*   


## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.

## Eksterne lenker
* 
* Oehlke, B. (2011) Tribus Dilophonotini. Med bilder av de fleste av artene og biologisk informasjon http://www.silkmoths.bizland.com/trdilophonotini.htm
Zheng Wanlong

**Zheng Wanlong** (født 1944 i fylket Aihui i provinsen Heilongjiang i Kina) er en kinesisk forfatter. 

I 1974 begynte Zheng sin forfatterkarriere, og publiserte romanene *Xiangshuiwan* og *Tongling ren*.  [Contemporaries]. Han gav i 1980-årene kjent for sine bidrag til den såkalte xungen-bevegelsen. Dette skyldes blant annet hans skildring av oroqenkulturen i sitt forfatterskap. 

Blant andre viktige verker regnes *Mingtian xingdong*, *Shengming de tuteng* og *You ren qiaomen*.

## Referanser
Gunnar Halvari

**Gunnar Halvari** (1927–2008) var en norsk motstandskjemper under andre verdenskrig. Han var den siste overlevende blant de norske forhenværende partisaner som hadde tjenestegjort for den Røde Armé.

## Referanser
Kirker i Hordaland

Mange **kirker i Hordaland** er bygget på 1800-tallet, særlig fra 1850 og frem på 1900-tallet. Ofte er de bygget på steder hvor det  har stått en eldre kirke, ofte en stavkirke. De fleste stavkirker ble revet rundt 1825, bare noen få står igjen og de er viktige som vår arkitekturhistoriske arv. Nå er Norge det eneste landet i Europa som har intakte trekirker fra middelalderen.

Kirkene som ble bygget på 1800-tallet var hvitmalte langkirker. Det lange kirkerommet skulle symbolisere "via sacra" den hellige veien fra vest mot øst.
Disse kirkene var ofte tegnet av kjente arkitekter.
Hordaland fylkesarkiv har arkiver med korrespondanse og foto om hva som har vært gjort av utbedringer på kirkene.
Meganoton

* se Systematisk inndeling for flere arter

***Meganoton*** er en slekt av sommerfugler som tilhører familien svermere (Sphingidae).

## Utseende
Store til meget store (vingespenn 85-150 millimeter), slanke, gråbrune svermere.

## Levevis
Larvene lever på trær i familiene Annonaceae, Bignoniaceae, Magnoliaceae og Verbenaceae.

## Utbredelse
Slekten er utbredt i Sørøst-Asia og Australia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Sphinginae
************** Gruppen Sphingini
*************** Slekten *Meganoton* Boisduval, 1875
**************** *[[Meganoton analis]]* (R. Felder, 1874)
**************** *[[Meganoton hyloicoides]]* Rothschild, 1910
**************** *[[Meganoton loeffleri]]* Eitschberger, 2003
**************** *[[Meganoton nyctiphanes]]* (Walker, 1856)
**************** *[[Meganoton rubescens]]* Butler, 1876
**************** *[[Meganoton yunnanfuana]]* Clark, 1925

Meganoton analis sumatranus MHNT CUT 2010 0 118 Cameron Highland Malaysia female.jpg|*[[Meganoton analis]]* 
Meganoton nyctiphanes MHNT CUT 2010 0 448 Ban Kheum Laos - male.jpg|*[[Meganoton nyctiphanes ]]*
Meganoton rubescens rubescens MHNT CUT 2010 0 447 - Cameron Highland Malaysia - Male.jpg|*[[Meganoton rubescens]]*


## Kilder
* Markku Savela's Lepidoptera and some other life forms: Sjekkliste over artene. Hentet 24.10. 2012.

## Eksterne lenker
* 
* Sphingidae of the Eastern Palaearctic - *Meganoton nyctiphanes* http://tpittaway.tripod.com/china/m_nyt.htm
* Sphingidae of the Eastern Palaearctic - *Meganoton analis* http://tpittaway.tripod.com/china/m_scr.htm og http://tpittaway.tripod.com/china/m_grt.htm
* Sphingidae of the Eastern Palaearctic - *Meganoton rubescens* http://tpittaway.tripod.com/china/m_rub.htm
* Sphingidae of the Eastern Palaearctic - *Meganoton yunnanfuana* http://tpittaway.tripod.com/china/m_yun.htm
Bergen Brannkorps Begravelseskasse

**Bergen Brannkorps Begravelseskasse** eller **Bergens faste Brandkorps' dødelade** ble stiftet i januar 1896. Formålet var, ifølge Begravelseskassens lover, «ved dødsfald at sikre dens medlemmers afdødes familje et bidrag saa stort som ladens love bestemmer.»

Enhver fast ansatt «brandfunktionær» kunne bli medlem, samt deres koner, såfremt de ikke var over 45 år. I tillegg kunne også deres ektefødte barn under 18 år være medlemmer. Medlemskontingenten var for alle gifte medlemmer med barn under 18 år på 70 øre, men for alle de som ikke hadde bidragsberettigede barn var kontingenten på 50 øre. Kontingenten ble trukket av medlemmenes lønninger av Overbrannmesteren. Laden ble etter hvert en del av Bergens Brandkorps Forening, stiftet rundt 1919.

Arkivet etter begravelseskassen oppbevares ved Bergen Byarkiv, BBA A-3917. Arkivet inneholder for det meste opplysninger om regnskap i tiden ca 1896—1952. I tillegg inneholder det selve «Dødeladen», som er den fysiske kassen materialet var oppbevart i.

## Eksterne lenker
* Bergen Brannkorps Begravelseskasse - oppslagsverket oVe, artikkel av  Kristine Tvedt Brekke, Bergen Byarkiv.
Poliana

* se Systematisk inndeling for flere arter

***Poliana*** er en slekt av sommerfugler som tilhører familien svermere (Sphingidae).

## Utseende
Middelsstore (vingespenn 45-80 millimeter), gråbrunt spraglete svermere. Noen store arter som før ble ført til denne slekten blir nå plassert i slekten *[[Macropoliana]].*

## Utbredelse
Slekten forekommer i Afrika og Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Sphinginae
************** Gruppen Sphingini
*************** Slekten *Poliana* (Rothschild & Jordan, 1903)
**************** *[[Poliana albescens]]* Inoue, 1996
**************** *[[Poliana buchholzi]]* (Plötz, 1880)
**************** *[[Poliana leucomelas]]* Rothschild & Jordan, 1915
**************** *[[Poliana micra]]* Rothschild & Jordan, 1903
**************** *[[Poliana wintgensi]]*  (Strand, 1910)

## Kilder
* Markku Savela's Lepidoptera and some other life forms: Sjekkliste over artene. Hentet 18.10. 2012.

## Eksterne lenker
* 
* African Moths - Sphinginae. Med bilder av noen av artene http://www.africanmoths.com/pages/SPHINGIIDAE/SPHINGIINAE/sphinginaethumbsall.html
* The Sphingidae of Southeast Asia - *Poliana leucomelas* https://web.archive.org/web/20140108121628/http://www.sphin-sea.unibas.ch/SphinSEA/species%20pages/Po_leucomelas.htm
Pillars of Eternity

***Pillars of Eternity*** er et rollespill utviklet av Obsidian Entertainment og utgitt av Paradox Interactive. Det kom for Microsoft Windows, OS X, og Linux 26. mars 2015. Spillet er en oppfølger til *[[Baldur's Gate]]*, og Obsidian startet utviklingen ved crowdfunding i september 2012. De fikk inn over 4 millioner US dollar via PayPal og Kickstarter, som da var rekord for videospill.

## Spillet
*Pillars of Eternity* foregår i fantasiverdenen Eora, hovedsakelig i landet Dyrwood, hvor nyfødte uten sjel – kalt «hollowborn» – skaper uro. Spilleren er en fremmed som, etter en overnaturlig hendelse, blir en «Watcher» med evne til å se og kommunisere med sjeler. Målet er å finne årsaken til denne evnen og løse hollowborn-problemet.

Spillet har isometrisk perspektiv og sanntidskamper med pausefunksjon. Spilleren lager en hovedfigur ved å velge rase, yrke og bakgrunn, med et system som minner om *[[Dungeons & Dragons]]*. Verdenen består av åpne regioner som utforskes gradvis.

## Mottagelse
Spillet ble i mai 2017 oppført på Metacritics liste over videospill med 89 poeng av 100 mulige. *Pillars of Eternity* vant flere priser, blant annet beste RPG i 2015.

Anmelderen i IGN mente at spillet videreførte «nesten alt som var bra med de gammeldagse rollespill-videospillene» (engelsk: «Pillars of Eternity embodies nearly everything that’s great about old-school RPG experiences»). «Å spille gjennom Pillars of Eternity er litt som å spille et sanntidsstrategispill der jeg stopper hvert femte minutt for å lese en fantasyroman», skrev Jens Erik Vaaler på nettstedet *[[Gamer.no]]*.

### Priser

## Utvidelser og oppfølgere
Spillet fikk en todelt utvidelse kalt *Pillars of Eternity: The White March*, der del 1 kom i august 2015 og del 2 i februar 2016.

En crowdfunding som ble satt i gang for å kunne produsere *Pillars of Eternity II: Deadfire* hadde i 2017 samlet inn 4,4 millioner US-dollar, og var da forventet å bli lansert i 2018.

## Referanser


## Eksterne lenker
*
Gynoeryx

* se Systematisk inndeling

***Gynoeryx*** er en slekt av sommerfugler som tilhører familien svermere (Sphingidae).

## Utseende
Middelsstore (vingespenn ca. 50 millimeter), lyst gråbrune svermere. Kroppsformen er ikke like spoleformet som hos mange andre svermere. Forvingen kan være litt sigdformet, og har ofte et mørkere felt ved ytterkanten og mer eller mindre tydelige, brunlige streker. Bakvingen er gulaktig i midten, ofte med en svart øyeflekk nær bakhjørnet.

## Utbredelse
Slekten er endemisk for Madagaskar.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Smerinthinae
************** Slektsgruppen Smerinthini
*************** Slekten *Gynoeryx* Carcasson, 1968
**************** *[[Gynoeryx bilineatus]]* - (Griveaud 1959)
**************** *[[Gynoeryx brevis]]* (Oberthür, 1909)
**************** *[[Gynoeryx integer]]* (Viette, 1956)
**************** *[[Gynoeryx meander]]* (Boisduval, 1875)
**************** *[[Gynoeryx paulianii]]* (Viette, 1956)
**************** *[[Gynoeryx teteforti]]* (Griveaud, 1964)

## Kilder
* Markku Savela's Lepidoptera and some other life forms: Sjekkliste over artene. Hentet 24.10. 2012.

## Eksterne lenker
* 
* Bilder av artene
Lokalhistorisk Arkiv i Bergen

**Lokalhistorisk Arkiv i Bergen** (LAB) er en stiftelse opprettet i 1987, som et samarbeidsorgan mellom organisasjons- og næringslivet i Bergen og Bergen kommune. Formålet var å ta ansvar for den delen av kulturarven som arkivmateriale fra bedrifter, organisasjoner og privatpersoner representerer. 

Stiftelsen hjelper bedrifter, organisasjoner og privatpersoner i Bergen med å oppbevare og formidle sine historiske arkiver. LAB har kontor- og depotfellesskap med Bergen byarkiv og Interkommunalt Arkiv i Hordaland på Kalfaret, i Hansa Bryggerier sine tidligere produksjonslokaler.

## Eksterne lenker

* Stiftelsen Lokalhistorisk Arkiv i Bergen
Qian Zhongshu

**Qian Zhongshu** (forenklet kinesisk: 钱锺书, tradisjonell kinesisk: 錢鍾書, pinyin: *Qián Zhōngshū*, Wade-Giles: *Ch'ien Chung-shu*; født 21. november 1910 i Wuxi i provinsen Jiangsu i Kina, død 19. desember 1998 i Beijing) var en kinesisk forfatter og akademiker. Han er kjent for humor og vidd, dyp lærdom i klassisk kinesisk litteratur og lærde sammenligninger mellom de kinesiske og  vesterlandske kulturer.

Hans mest kjende verk, den satiriske romanen 圍城，围城 (1949), oversatt til engelsk som *Fortress Besieged*, er en av de mest velkjente romanene innen moderne kinesisk litteratur. Den ble grunnlag for en TV-serie i 1990-årene. Qian Zhongshus prosa anses å høre til den vakreste som er blitt skrevet på kinesisk. 

Han var gift med forfatteren og oversetteren Yang Jiang.

## Referanser


## Litteratur
* Christoph Anderl (utg.): *Studies in Chinese language and culture*. Oslo: Hermes Academic 2006.
* Yang Jiang: *We Three* (我們仨 Women san). Hong Kong: Oxford UP 2003
* Hong Yu: *Prinzip - Kritik - Methode. Studien zu Qian Zhongshus Guan zhui bian*. München : Univ.Diss. 2002.
* Monika Motsch: *Mit Bambusrohr und Ahle. Von Qian Zhongshus Guanzhuibian zu einer Neubetrachtung Du Fus*. Frankfurt am Main : Lang 1994.
* Michael Friedrich: *Guanzhui Bian*. i: Kindlers Neues Literaturlexikon, Bd. 13 (1991), s. 779 f.
* Stephan von Minden: *Weicheng*. i: Kindlers Neues Literaturlexikon, Bd. 13 (1991), s. 780 f.
* Monika Motsch: *Nachwort* zur deutschen Übersetzung von "Die umzingelte Festung" (1988), s. 421-441
* Yang Jiang: *Weicheng yanjiu*. Taipei : Chengwen 1980.
* Yang Jiang: 記錢鍾書與《圍城》， 记钱锺书与《围城 1985. i: *Yang Jiang's Selected Prose* (杨绛散文). Hangzhou : Zhejiang Literary Press 1994.
* Yang Jiang: *Ganxiao liu ji* Beijing : Sanlian 1981. *Six Chapters from My Life "Downunder"* oversatt av Howard Goldblatt. Seattle: Univ. of Washington. Hong Kong : Chinese UP 1984.
* Monika Motsch: *Kurze Bibliographie. Wichtigste Werke von Qian Zhongshu.* i: "Die umzingelte Festung" (1988), s. 448 f.
* Theodore D. Huters: *Qian Zhongshu*. Boston : Twayne 1982.
* Theodore D. Huters: *Traditional innovation: Qian Zhong-shu and modern Chinese letters*. Ann Arbor, Mich. : UMI 1977.
* Hsia Chih-tsing: *A history of modern Chinese fiction*, Bloomington: Indiana University Press. 1999. ISBN 0-253-21311-8

## Eksterne lenker
* Cultural China
SAO 158687

**SAO 158687** er en stjerne med tilsynelatende størrelsesklasse på 8,8 i stjernetegnet Vekten. Stjernen var sentral i oppdagelsen av Uranus' ringer den 10. mars 1977, ettersom ringene forårsaket en formørkelse av stjernen.
Lego Batman 2: DC Super Heroes

***Lego Batman 2: DC Super Heroes*** er et Legovideospill utviklet av Traveller's Tales, for  PlayStation 3, PlayStation Vita, Nintendo 3DS, Wii, Nintendo DS, Xbox 360 og Microsoft Windows. Spillet er oppfølgeren til *[[Lego Batman: The Videogame]]*. Spillet ble første gang gitt ut i Nord-Amerika 19. juni 2012.

## Handlingsreferat
En stor sammenkomst arrangeres i Gotham City, med hele byens elite til stede. Lex Luthor ender med å ikke bli tildelt en utmerkelse, som i steden blir gitt til Bruce Wayne. Men resten av seremonien blir avbrutt av en gruppe skurker ledet av Joker. Jokeren forsøker deretter å komme seg unna med en motorbåt, men han blir til slutt beseiret. Skurkene blir deretter fengslet ved Arkham Asylum. Men Lex Luthor bryter Jokeren ut av Arkham Asylum ved hjelp av "Deconstuctor" et kryptonitt-drevet våpen. Jokeren bruker dette våpenet for å løslate enda flere innsatte, før han og Lex Luthor flykter.

Batman og Robin svarer på kommissær Gordons nød-anrop og arresterer flere av Jokerens medsammensvorne. Etter et innbrudd ved en kjemisk fabrikk, Ace Chemicals, innser Batman og Robin at det var Jokeren som stod bak dette, og de forsøker å finne ledetråder om hva Jokeren egentlig planlegger. Men hele fabrikken blir ødelagt av en serie eksplosive kjemiske reaksjoner forårsaket av Jokeren. De reddes av Superman, som slukker brannen, men Batman avviser hans hjelp til å håndtere problemene i byen.

Lex Luthor og Joker følger etter Batman og Robin, ødelegger BatCave, og kommer seg unna med Batmans forsyning av ekte kryptonitt. Robin forsøker å berge det som er igjen av Batmans utstyr, samtidig som Barman og Superman reiser til Metropolis, hvor de infiltrerer LexCorp og oppdager en gigantisk Joker-lignende robot som blir kontrollert av Luthor og Joker. Skurkene bruker robotens våpen i forsøk på å drepe Superman og Batman. De får også hjelp fra Wonder Woman og Green Lantern i forsøk på beskytte Gotham.

## Se også
Liste over Legovideospill

## Referanser


## Eksterne lenker
* 
* ''Lego Batman 2: DC Super Heroes'' hos Lego.com 
* ''LEGO Batman 2: DC Super Heroes'' hos Feral Interactive
Platysphinx

* se systematisk inndeling

***Platysphinx*** er en slekt av sommerfugler som tilhører familien svermere (Sphingidae).

## Utseende
Store (vingespenn 100-135 millimeter), langvingede, lyst brunlige eller grønnlige svermere.
Et godt kjennetegn er at bakvingen har en oval, svart flekk ved roten.

## Levevis
Larvene lever på busker og trær i erteblomstfamilien.

## Utbredelse
Artene er utbredt i tropisk Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Smerinthinae
************** Gruppen Smerinthini
*************** Slekten *Platysphinx* Rothschild & Jordan, 1903
**************** *[[Platysphinx bouyeri]]* Haxaire & Bompar 2004
**************** *[[Platysphinx constrigilis]]* (Walker 1869)
**************** *[[Platysphinx dorsti]]* Rougeot 1977
**************** *[[Platysphinx phyllis]]* Rothschild & Jordan 1903
**************** *[[Platysphinx piabilis]]* (Distant 1897)
**************** *[[Platysphinx stigmatica]]* (Mabille 1878)
**************** *[[Platysphinx vicaria]]* Jordan 1920
**************** *[[Platysphinx zabolichus]]* Haxaire & Melichar 2007

## Kilder
* Markku Savela's Lepidoptera and some other life forms: Sjekkliste over artene. Hentet 24.10. 2012.

## Eksterne lenker
* 
* African Moths - *Platysphinx constrigilis* http://www.africanmoths.com/pages/SPHINGIIDAE/SMERINTHIINAE/platysphinx_constrigilis.htm
* Bilder av artene
Ax 3 Domaines

**Ax 3 Domaines** eller **Ax-Bonascre** er et vintersportssted i Pyreneene, som ligger i de departementet Ariège. Det ligger 30 km unna grensen i sør til Andorra, og 120 km unna Toulouse i nord. 

Stedet er i tillegg til å være kjent som vintersportssted, kjent som en av fjellene som Tour de France har hatt målgang på. Under 100-årsjubileet til Tour de France i 2013 vil den åttende etappen ha målgang her. 
## Eksterne lenker
* 
* Ax-Ski 
* Offisiell turistside
Hallonnäs

**Hallonnäs** (finsk: *Vattuniemi*) er et delområde i bydelen Drumsö i Helsingfors, beliggende på et nes sørøst på øya Drumsö. Bebyggelsen er hovedsakelig boliger, men også noe industri, kontorer og kommersielle områder. Hallonnäs ble bygget ut i 1950-årene som et industriområde. Siden 1970-tallet har området endret seg vesentlig siden flere industri- og kontorbygninger har blitt revet og erstattet med bolighus. Denne utviklingen har fortsatt inn på 2000-tallet.

## Referanser



Fil:Vattuniemi.JPG|Hallonnäs østre del: i midten Hallonnäsudden, i bakgrunnen Västra hamnen og Helsingfors sentrum
Fil:Vattuniemi1.jpg|Nye leilighetsbygg på Hallonnäs
K-1 Attack

**K-1 Attack** er en sportsbil fra den slovakiske bilprodusenten K-1 Engineering. Firmaet ble grunnlagt i Bratislava av designer Juraj Mitro og entreprenør Dick Kvetňanský. Bilene blir laget for hånd i Devínska Nová Ves. Den første K-1 Attack Roadsteren kom ut fra verkstedet i 2002. Før produserte firmaet roadsteren som en Kit car. Bilen er en todørs, toseters roadster med avtagbart tak. Toppfart var fra fabrikk elektronisk begrenset til 250 km/t. Firmaet leveres sportsbilen med en 6-trinns manuell girkasse. Attack veier omkring 992 kilo, og klarte 0-100 km/t på 4,9 sekunder. 

## Spesifikasjoner
* Motor: Ford Mondeo ST220 - 3.0&nbsp;liter (2&nbsp;967 ccm) V6
* Kraftoverføring: 6-trinns, manuell girkasse.
* Effekt: 242&nbsp;hk ved 7&nbsp;000 o/min
* Dreiemoment: 300&nbsp;Nm ved 6&nbsp;500 o/min
* Akselavstand: 2&nbsp;430 mm
* Lengde: 4&nbsp;055 mm
* Høyde: 1&nbsp;120 mm
* Bredde: 1&nbsp;900 mm
* Vekt: 992&nbsp;kilo
* Toppfart: Toppfart var elektronisk begrenset til 250&nbsp;km/t
* 0-100 km/t: 4.9 sek.

## Eksterne lenker
* 

*  K-1 Attack hos e24.no
*  K-1 Attack Roadster Video hos youtube.com
Takayuki Hirose

**Takayuki Hirose** (født 31. august 1984) er en japansk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Hans CP-skade er medfødt, og han begynte med boccia i 2003. 

## Karriere
Hirose deltok ved Paralympiske sommerleker 2008, men gikk ikke videre fra gruppespillet der. Også i lagkonkurransen ble Japan slått ut i gruppespillet, der de møtte Norge og Portugal. 

Ved Asia & South Pacific Boccia Championships 2009 kom han på 1.-plass, foran Hoi Ying Kwok og Chee Hoong Lee.

Han kom på 6.-plass individuelt i klassen BC2 ved Asian Para Games i 2010. Ved VM i boccia samme år kom han på 21.-plass. I 2011 kom han på 12.-plass ved CPISRA Boccia World Cup 2011, der Abilio Valente vant klassen BC2. Ved utgangen av 2011 var han rangert som nummer 14 i verden i sin klasse. 

Ved Paralympiske sommerleker 2012 i London ble han slått ut i 8.-delsfinalen, der hun tapte 0-8 for Nigel Murray, etter at han vant den første kampen sin 12-0. Hun deltok også i lagkonkurransen, der Japan ble slått ut av Portugal i kvartfinalen. Han deltok ved Asian Para Games 2015, og kom der på 8.-plass i klassen BC2 individuelt, og deltok også på Japans lag som kom på 6.-plass i lagkonkurransen i klassen BC1-2. Han var rangert på 7.-plass på verdensrankingen i sin klasse i november 2015.

Han deltok ved VM i boccia 2016 (individuelt), der han kom på 19.-plass i BC2. Japan fikk sølv i lagkonkurransen i klassen BC1-2 ved Paralympiske sommerleker 2016, der de tapte 4-9 for Thailand i finalen. 

## Referanser


## Eksterne lenker
* Profil hos IPC 
* Rio 2016 - Takayuki Hirose
* London 2012 - Takayuki Hirose
* London 2012 - Athletics - Boccia (resultater PL 2012)
Loch Rannoch

**Loch Rannoch** (Skotsk-gælisk: **Loch Raineach**) er en innsjø i Perth and Kinross, Skottland.

Innsjøen er mer enn 15 km og ligger øst-vest med en gjennomsnittlig bredde på ca 1 km. Sjøens østre utløp ved den vesle landsbyen Kinloch Rannoch danner starten på elven River Tummel og langs den sydlige bredden finner en Tay Fores Park. Utmarken Rannoch Moor strekker seg mot vest og var en del av Caledonian Forest som gikk over store deler av nordre Skottland. Dette vises ved funn av furustubber av Scots Pine som er konservert i myrområder av heiene. 

Området rundt innsjøen er sterk avskoget og har i dag mye gressmark.

Innsjøen og omgivelsene er populære friluftsområder som innbyr til sportsfiske og fotturer.
Alfred R. Henriksen

**Alfred Roscher Henriksen** (født 4. desember 1873 i Christiania, død 14. september 1951 i Hølen) var en norsk forretningsmann og politiker (H). Han var ordfører i Hølen fra 1920 til 1924 og fra 1928 til høsten 1941.

Henriksen var i 1891 en av stifterne av Oslo Skiklub (som ikke må forveksles med Christiania Skiklub), og var klubbens første formann. I årene 1899-1912 bodde han i Alger, der han var ansatt i den norske trelastforretningen A/S Granvik. Ifølge skihistoriker Jakob Vaage var Henriksen blant de første som gikk på ski i Afrika, og han vant verdensdelens første hopprenn, som ble arrangert i 1906. Etter at han flyttet hjem til Norge, var han styremedlem i A/S Granvik.

Han ble avsatt som ordfører i Hølen høsten 1941. Fra 1. juli 1943 ble Hølen innlemmet i Vestby kommune, et vedtak som Henriksen etter frigjøringen i 1945 protesterte kraftig mot, fordi han mente det var ugyldig og rettsstridig, i og med at det var fattet av NS-regjeringen. Men vedtaket om sammenslåing ble opprettholdt, og stadfestet som egen lov i 1946.

## Kilder
* Sigurd Meldal (slektsgranskningsside) (besøkt 24. oktober 2012)
* Jakob Vaage: *[http://urn.nb.no/URN:NBN:no-nb_digibok_2008042904035 Norske ski erobrer verden]*. Gyldendal, Oslo 1952 (s. 203-206, digitalisert av Nasjonalbiblioteket)
* E. Hoffstad: *[http://urn.nb.no/URN:NBN:no-nb_digibok_2007011600010 Hvem er hvem i næringslivet? - Merkantilt biografisk leksikon]*. Oslo 1939 (s. 364, digitalisert av Nasjonalbiblioteket)
* Thor M. Andersen (red.): *[http://urn.nb.no/URN:NBN:no-nb_digibok_2011021406052 Norges ordførere 1929-1931]*. A.M. Hanches Forlag, Oslo 1931, s. 45 (digitalisert av Nasjonalbiblioteket)
* Vestby Nytt: "Da Quisling utraderte småbyen Hølen" (s. 31, nr. 1 2009)
Jeong So-yeong

**Jeong So-yeong** (født 12. desember 1988) er en sørkoreansk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

## Karriere
I Asia & South Pacific Boccia Championships 2009 kom hun på 4.-plass. Takayuki Hirose vant BC2-klassen i dette mesterskapet.

Hun fikk sølv individuelt i klassen BC2 i Asian Para Games i 2010, der hun tapte 2-6 for Watcharaphon Vongsa i finalen. I VM i boccia samme år kom hun på 8.-plass individuelt, men var med på det sørkoreanske laget som vant gull i parkonkurransen i klassen BC1-2. 

I 2011 kom hun på 7.-plass i CPISRA Boccia World Cup 2011, der Abilio Valente vant klassen BC2. Ved utgangen av 2011 var hun rangert som nummer 3 i verden i sin klasse. 

I Paralympiske sommerleker 2012 i London fikk hun én bronsemedalje; hun fikk bronse individuelt i klassen BC2. Hun tapte 2-5 for Yan Zhiqiang i semifinalen, men vant 5-1 over Kai Zhong i bronsefinalen. Hun deltok også i lagkonkurransen, der Sør-Korea ble slått ut av Kina i kvartfinalen.

## Referanser


## Eksterne lenker
* Profil hos IPC 
* London 2012 - So-Yeong Jeong
* London 2012 - Athletics - Boccia (resultater PL 2012)
Barberskum

**Barberskum** er et stoff som påføres på ansiktet eller hvor enn håret man ønsker å barbere vokser, for å gi smøring og unngå kutt under barbering. Barberskum er ofte kjøpt i en sprayboks, men kan også kjøpes i boks eller på tuber. Barberskum i en sprayboks er ofte skum eller gel. Kremer som er i tuber eller bokser blir ofte brukt med en barberkost til å produsere et fyldig skum (oftest brukt i våt barbering). Kremen selv består vanligvis av en blanding av olje, såper, surfaktanter og vann eller alkohol, produsert under nøye kontrollerte betingelser for å sikre riktig pH og konsistens.

## Historie
En tidlig form for barberskum er dokumentert i Sumer rundt år 3000 f.Kr.. Dette stoffet kombinert alkalier fra trevirke og animalsk fett og ble påført skjegget som en forberedelse til barbering. Fram til begynnelsen av det 20. århundre ble stykker med hardt barbersåpe ble anvendt. Senere ble tuber som inneholdt oljer og mild såpe solgt. Nyere kremer som ble introdusert i 1940-årene produsert verken skum eller trengte børster for å påføres, ofte referert til som børsteløse kremer. Såper brukes ved å fukte en barberkost, som er laget av enten villsvinhår eller grevlinghår, og ved å virvle børsten på såpestykket og deretter ssmøre det ut i ansiktet med børsten. Børsteløse kremer produserer ikke et skum, og dermed fjernes evnen til å beskytte huden mot kutt. Tradisjonelle såper er fortsatt tilgjengelig i dag fra slike produsentene som The Art of Shaving, Crabtree og Evelyn og Geo. F. Trumper.

Den første sprayboksen med trykksatt barberskum ble introdusert av Carter-Wallace i 1949. I det påfølgende tiåret ble denne formen markedsledene i USA og utgjorde to tredjedeler av det amerikanske markedet for barberings preparater. Gassen i barberskum beholdere inneholdt opprinnelig klorfluorkarboner (KFK), men dette stoffet ble etter hvert i økende grad antatt å være skadelig for jordens ozonlag. Dette førte til restriksjoner og eller reduksjoner i bruken av KFK som drivgass. 

All bruk av KFK ble forbud i slutten av 1970 og utover. Gassformig hydrokarbon i drivgassen slik som blandinger av pentan, propan, butan og isobutan kunne brukes istedenfor KFK. På grunn av den store andelen av vann i trykksatt barberskum var risikoen fra normalt brennbare hydrokarboner redusert. Logikken bak en barberskum på sprayboksen er dette: ved å ha barberskum på sprayboks i stedet for krem eller såpe kan personen som barberer seg spare tid ved ikke å måtte smøre seg med krem eller såpe for å bygge opp skum. Selv om dette er sant, er det hevdet at denne metoden fjerner mye av den opprinnelige hensikten bak kremen og eller såpen i prosessen. Barberskum på sprayboks eneste formål er å smøre ansiktet slik at knivbladene kan kutte hårene effektivt.

I 1970 ble barbering gel på sprayboks utviklet. I 1993 patenterte The Procter & Gamble Company en etter-skummende gel blanding som omdanner gelen til et skum etter påføring på huden, som kombinerer egenskapene av både skum og geleer.

## Se også
* Barbermaskin
Jose Carlos Chagas de Oliveira

**Jose Carlos Chagas de Oliveira** (født 4. august 1977) er en brasiliansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

## Karriere
De Oliveira deltok i VM i 2006, der han kom på 30.-plass, og World Cup 2007, der han kom på 39.-plass. I 2010 kom han på 15.-plass i VM i boccia, og året etter fikk han bronse i Parapanamerikanske leker 2011 i Guadalajara. Dette gjorde at han var rangert som nummer 11 i verden i klassen BC1 ved utgangen av 2011.

I de Paralympiske sommerleker 2012 i London kom han på 4.-plass individuelt i klassen BC1. Han slo Myeong-Su Kim 7-1 i kvartfinalen, men tapte 2-5 for Pattaya Tadtong i semifinalen. Bronsekampen tapte han 4-6 for Roger Aandalen. Han deltok også i lagkonkurransen, der Brasil ble slått ut av Thailand i kvartfinalen. 

## Referanser


## Eksterne lenker
*  London 2012 - Jose Carlos Chagas de Oliveira
*  London 2012 - Athletics - Boccia (resultater PL 2012)
*  Toronto 2015 - Jose Carlos Chagas
Theodoli

**Theodoli** kan vise til:
* Augusto Theodoli (1819, Roma  1892, Roma), kardinal i den katolske kirke
* Gregorio Theodoli (?, Forlì  1227, Anagni), kardinal i den katolske kirke
* Mario Theodoli (1580, Roma  1650, Roma), kardinal i den katolske kirke